  Туспуктэм: t.me/mchsUR Майя Бывальцева Инкуазьын тылпуос кылдон дыръя ӝегатскытэк ужрадъёс кутон вылысь, Удмуртиысь МЧС-ын ужасьёс 13-тӥ оштолэзьысен но нимысьтыз косэт кутытозь кужмоятэм режимен ужанэ выжтэмын. Со сярысь удысэтлэн пресс-службаез ивортӥз. Шутэтскон нуналъёсы патрульёс радъямын луозы, со пӧлын тылпу кысон машинаосын. Нимысьтыз саклык – паркъёслы, тэльёслы матысь интыослы, трос калык шутэтскон инытослы (со пӧлын сад-бакчаослы). Тодэ вайытом, та вакытэ тылпулэсь утиськонъя нимыьстыз режим кутэмын. Жагез сутэм, тыл вылын шашлык лэсьтэм понна бадӟыматэм штрафъёс чакалмын. Туннэ нуналлы административной кылкутон улэ 63 адями, 4 юридик огазеяськонъёс но 1 интыуж мурт кыскемын ни. МЧС-ысь ӧнеричос ужъюгдурез космосысь, беспилотникъёсын, пыдын но автомашинаен ветлӥсь патрульёсын, сак улӥсь бускельёсын чаклало. Тодэ вайытом, 14-тӥ оштолэзьысен Удмуртиын нюлэсъёсын тылпу потонлы кышкытлыко вакыт ялӥзы. Тегъёс: Удмуртия МЧС  